Vilnius, 2024 m. rugsėjo 30 d.

**„Lidl“ plėtra: kviečia prisijungti prie naujų parduotuvių komandų Riešėje ir Bukiškyje**

**„Lidl Lietuva“ renka komandas naujoms parduotuvėms šalia Vilniaus įsikūrusioje Riešėje ir Bukiškyje, netoli Avižienių. Įmonė potencialiems darbuotojams siūlo ne tik itin patrauklų darbo užmokestį, bet ir vakarietišką darbo kultūrą ir platų papildomų naudų paketą.**

„Sparčiai vykdome „Lidl“ tinklo plėtrą Lietuvoje – artimiausiu metu duris atvers net dvi naujos mūsų parduotuvės šalia Vilniaus. Augant Vilniui, plečiasi ir jo priemiesčiai, todėl žinome, kad gyventojai laukia šių parduotuvių atidarymo. Šiuo metu buriamoms, apie 30 žmonių dydžio komandoms, pasiūlysime konkurencingą atlyginimą, papildomą sveikatos draudimą, kas mėnesį suteikiamas „Lidl“ dovanų korteles ir kitas naudas, tad kviečiame norinčius kandidatuoti ir prisijungti“, – sako Sandra Savickienė, „Lidl Lietuva“ valdybos narė ir personalo vadovė.

Taip pat parduotuvių Riešėje ir Bukiškyje darbuotojams, išdirbusiems 6 mėnesius, bus išmokėti vienkartiniai priedai, siekiantys 500 eurų (neatskaičius mokesčių), o po 1 darbo mėnesio – suteikta papildoma 100 eurų „Lidl“ dovanų kortelė.

„Lidl Lietuva“ darbuotojų ieško pardavėjo pozicijai. Prie komandos kviečia prisijungti ir tuos, kurie panašaus darbo patirties dar neturi – prieš darbo startą visi nauji darbuotojai teorinių ir praktinių žinių semsis išsamiuose mokymuose, pažymi S. Savickienė.

Norintiems kandidatuoti į šią poziciją, užtenka užpildyti internete esančią formą, o dėl tolimesnių veiksmų su kandidatu susisieks įmonės atstovai.

Susipažinti su darbo pozicijomis galima čia: [Pardavėjas (-a) naujai atidaromoje parduotuvėje Avižieniuose](https://karjera.lidl.lt/darbo-paieska?page=1&midpoint_name=Avi%C5%BEieniai&midpoint_lat=null&midpoint_lon=null&radius=null&filter=%7B%22contract_type%22:%5b%5d,%22employment_area%22:%5b%22store%22%5d,%22entry_level%22:%5b%5d%7D&with_event=true) (Bukiškis), [Pardavėjas (-a) naujai atidaromoje parduotuvėje Riešėje](https://karjera.lidl.lt/darbo-paieska?page=1&midpoint_name=Rie%C5%A1%C4%97,%20Vilniaus%20rajono%20savivaldyb%C4%97&midpoint_lat=54.8074&midpoint_lon=25.2383&radius=5&filter=%7b%22contract_type%22:%5b%5d,%22employment_area%22:%5b%22store%22%5d,%22entry_level%22:%5b%5d%7d&with_event=true&hash=).

**Siūlo motyvuojantį atlyginimą**

Visiems savo darbuotojams prekybos tinklas siūlo itin konkurencingą atlyginimą. Naujausiais portalo „Rekvizitai.lt“ duomenimis, šių metų rugpjūčio mėnesį vidutinis „Lidl Lietuva“ darbo užmokestis siekė 2 299,58 eurus prieš mokesčius. Vidutinis darbo užmokestis apskaičiuojamas remiantis visą kalendorinį mėnesį įmonėje dirbusių darbuotojų atlyginimo duomenimis.

„Mums ypač svarbu, kad darbuotojai jaustųsi finansiškai stabilūs ir saugūs. Šį tikslą pasiekti padeda ne tik aukštas atlyginimas, bet ir užmokesčio augimo perspektyvos. Įmonėje veikia pakopinė atlyginimo kėlimo sistema, kuri darbuotojui leidžia nuo pat pirmos darbo dienos žinoti, kaip keisis jo atlyginimas ateityje“, – tvirtina S. Savickienė.

Be to, „Lidl Lietuva“ darbuotojų finansinį saugumą užtikrina ir kitomis priemonėmis, pavyzdžiui, kas mėnesį darbuotojams suteikia „Lidl“ korteles, už kurias jie gali įsigyti prekių visose „Lidl“ parduotuvėse.

**Papildomos naudos ne tik darbuotojams, bet ir jų artimiesiems**

„Lidl Lietuva“ ypač daug dėmesio skiria darbuotojų sveikatai, todėl po bandomojo laikotarpio visiems darbuotojams suteikiamas papildomas sveikatos draudimas, o šaltuoju sezonu – nemokami skiepai nuo gripo kolektyvo nariams ir jų vaikams iki 14 metų.

„Papildomas sveikatos draudimas leidžia darbuotojams padengti ambulatorinio ir stacionarinio gydymo išlaidas, dalį išlaidų vaistinėje, perkant receptinius ir nereceptinius vaistus, maisto papildus bei vitaminus, taip pat gauti kompensaciją už dalį odontologijos arba optikos paslaugų išlaidų“, – pasakoja S. Savickienė.

Įmonė rūpinasi ne tik fizine, bet ir emocine sveikata – visi darbuotojai gali nemokamai apsilankyti dešimtyje gydytojo psichoterapeuto ar psichologo-psichoterapeuto psichoterapijos seansų per metus ir pasinaudoti specialia konsultacijų programa „Gali mumis pasikliauti!“, kuri suteikia galimybę kolektyvo nariams ir jų artimiesiems nemokamai pasikonsultuoti su specialistais teisiniais, asmeniniais ar finansiniais klausimais.

Palaikyti gerą komandos savijautą visus metus padeda ir įvairios šventės bei dovanos darbuotojams ir jų artimiesiems. Sklandžiai rudens pradžiai tradiciškai darbuotojų vaikai gauna mokyklinius rinkinius, Kalėdų proga jie džiuginami dovanomis, o tarpusavio ryšiams stiprinti kasmet rengiama šeimų šventė.

Šiuo metu Lietuvoje veikia 75 „Lidl“ parduotuvės 28 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose ir Molėtuose.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)